**Divadelný detský súbor zdravotne postihnutých NÁDEJ Sliač**

*Projekt podporený s prostriedkov Banskobystrického samosprávneho kraja 2017*

**

Cieľom projektu **„Divadelný detský súbor zdravotne postihnutých NÁDEJ Sliač“,** ktorý realizovala **Okresná rada SZZP vo Zvolene** bolo podporiť rozvoj kultúrnych aktivít členov Základnej organizácie Sliač Slovenského zväzu zdravotne postihnutých a jej divadelného súboru NÁDEJ.

Zrealizované aktivity projektu - nákup divadelných rekvizít (kostýmov) a prezentácia činnosti v rámci okresu pomohla rozvoju umeleckých činnosti a pôsobili ako terapia pre rozvoj osobnosti a obohatenie života znevýhodnených osôb – detí a mládež. Výsledkom projektu bola podporená kultúrna a umelecká činnosť, propagácia divadla zdravotne postihnutých. Členmi súboru sú deti a mládež so zdravotným postihnutím – diagnózy DMO, stavy po operáciách, autizmus, ADHD, neurofibromatóza, Fallotova tetralógia, skoliózy a pod.

Zaujímavé momenty z realizácie – použitie nových divadelných rekvizít, kostýmov v činnosti divadelného súboru pomohlo spestriť predstavenia v mesiacoch august až december tohto roku v mestách Zvolen, Sliač, hotel Kaskády, v kúpeľoch Kováčová – Špecializovaný liečebný ústav MARÍNA, AMICUS –Dom seniorov a v Hriňovej pre organizáciu SZZP na Mikulášskom posedení. Obohatili sme nielen duševný svet znevýhodnených so zdravotným postihnutím, poznanie a zážitkovú sféru účinkujúcich, ale aj divákov. Chceme byť aj nápomocný svojou umeleckou produkciou k výchove k slušnosti, nenásilia, vzájomnej úcty a pochopenia. Počas realizácie projektu si divadelný súbor inovoval názov „NADEJ“ na „SLNEČNICA“

Podpora zo strany BBSK pomohla divadelnému súboru k lepšiemu dovybaveniu, čo zvyšuje umeleckú hodnotu ich vystúpenia a súbor pôsobí v kvalitnom vybavení a rekvizitami profesionálnejšie.

Divadelný súbor je vedený p. Mgr. L. Janákovou, PhD. V ZO SZZP na Sliači máme detí a mládež, ktoré prejavili nadanie pre umeleckú, divadelnú a bábkovú činnosť. Nacvičené umelecké pásmo pomohlo prezentovať ľudovú múdrosť obsiahnutú v baladách a bájkach, ktoré boli doplnené spevom a hrou na husle. Obohatili sme duševný svet znevýhodnených, poznanie a zážitkovú sféru účinkujúcich, účastníkov podujatí ako aj divákov zo zdravotným postihnutím. Chceme byť naďalej nápomocný svojou umeleckou produkciou k výchove k slušnosti, nenásilia, vzájomnej úcty a pochopenia. Účinkujúci deti a mládeže - P.Petrovová, M.Pasztorová, A.Pasztorová, E.Paglicová, M.Hamerschmid, T.Gargulaková a H.Garguláková, J.Ľalík

**Ing. Ján PIECKA**

**Predseda OR**